มาร้านนี้ด้วยความตั้งใจเพราะได้ยินมาว่ามีร้านอาหารไทยที่เจ้าของคนเกาหลีพยายามจะจำลองแบบร้านอาหารตามท้องถนนที่เมืองไทยมาไว้ที่เกาหลีครับ ร้านเล็กๆร้านนี้อยู่ในกรุงโซล ย่านอิแทวอน ไม่มีที่จอดรถนะครับ สถานีรถไฟใต้ดินที่ใกล้ที่สุดคือ Noksapyeong ไปถึงเจอคิวยาวออกมาหน้าร้านครับ ต้องไปเขียนชื่อ จำนวนแขก และเบอร์มือถือไว้ พอถึงคิวถ้าเราไม่อยู่หน้าร้าน เค้าจะโทรตามครับ การตกแต่งร้านนี่ทำได้ดีมากครับ ใครมาอยู่ที่นี่นานๆ น่าจะหายคิดถึงเมืองไทยเลย อาหารที่ผมลองสั่งมามีผัดไทกับบะหมี่แห้งครับ ทั้งสองอย่างที่ผมลองนี่ รสชาดแค่พอผ่านนะครับ กลางๆ แต่โดยสรุปแล้วผมถือว่าผ่านมาตรฐานครับ ใครอยู่เกาหลีนานๆก็ลองมาทานกันดูนะครับ